## Program pomoćničkog ispita za zanimanje staklar

### NN 5/2004 (15.1.2004.), Program pomoćničkog ispita za zanimanje staklar

# ministarstvo za obrt, malo i srednje poduzetništvo

**207**

Na temelju stavka 4. članka 53. Zakona o obrtu (Narodne
novine, br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE STAKLAR

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje staklar (Narodne novine, br. 86/96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

1. zaštita na radu i ekološki zahtjevi;
2. očitavanje nacrta izrada skica;
3. obrada stakla i oblikovanje
   staklenih proizvoda;
4. uramljivanje slika;
5. obrada i zaštita drva;
6. obrada i zaštita metala;
7. obrada i zaštita plastičnih materijala;
8. brtvljenje, lijepljenje i izoliranje;
9. ukrasno ostakljivanje;
10. izrada konstrukcija od prednapetog stakla;
11. ugradnja montažnih dijelova
    i proizvoda.

Ispitanik mora u zadanom roku primjereno pomoćničkom statusu izraditi uradak i obaviti radnu probu.
Ispitna komisija na temelju dolje navedenih uradaka i radnih proba zadaje ispitaniku
jedan do tri uratka i jednu do tri radne probe. Ispitna komisija može i
samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Ukrasno ostakljivanje | Uradak podrazumijeva izradu crteža i šablona, odabir materijala, izrezivanje i postavljanje stakla, optočivanje (obrubljivanje) metalom i završne radove |
| Izrada staklene konstrukcije | Uradak podrazumijeva izradu crteža i izračun materijala za izabranu konstrukciju, izrezivanje stakla i ugradnju držača, izbor okova i sredstava za spajanje te završne radove |
| Uramljivanje slika | Sliku treba uokviriti s više kutova i ukrasnim paspartuom. Obuhvatiti izradu okvira, paspartua, navlačenje, napinjanje, uokvirivanje i uramljivanje. Prije izrade valja načiniti plan rada s potrebnim vrstama i količinama materijala |
| Ustakljivanje prozora | Uradak podrazumijeva izradu skice i izračun materijala te redoslijed postupaka. Ustakliti se mogu različite vrste prozora   (s jednostrukim staklom, dvostrukim staklom,  izolacijskim staklom...). Uradak podrazumijeva i završne radove površinske obrade prozora (premazivanje lazurama ili drugim sredstvima) |
| Ustakljivanje ulaznih vrata | Uradak podrazumijeva izradu skice i izračun materijala te redoslijed postupaka.  Ustakljivanje može biti na krilu vrata ili na nadsvjetlu, s različitim vrstama stakla koje se mogu kombinirati s ukrasnim staklima. Uradak podrazumijeva i završne radove površinske obrade vrata (premazivanje lazurama ili drugim sredstvima) |

## RADNA PROBA

|  |  |
| --- | --- |
| Vrsta radne probe | Opis radne probe |
| Izrada dijela staklene konstrukcije | Proba podrazumijeva izrezivanje stakla i ugradnju držača, izbor okova i sredstava za spajanje |
| Izrada okvira za sliku | Ocjenjuje se uzimanje mjera, izrada sastava, postupak sastavljanja i kakvoća sastava |
| Izrada dijela olovnoga ili mjedenog ostakljenja | Za probu se izabire dio uratka ukrasnog ostakljivanja i ocjenjuje od rezanja do završne obrade |
| Ugradnja dijelova okova | Probom se ocjenjuje mjerenje, izrezivanje, ugradnja i namještanje |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna
za obavljanje praktičnih postupaka
u zanimanju koja su propisana nastavnim planom i programom za teorijski dio
naukovanja.

NASTAVNI PREDMET

Tehnologija zanimanja

1. Vrste, načini dobivanja, svojstva i primjena različitih materijala iz stakla
2. Osnovne norme za staklo
3. Osnovne značajke drva
4. Osnovna svojstva metala u staklarstvu
5. Poznavanje osnovnih plastičnih
   materijala
6. Materijali za brtvljenje i njihova primjena
7. Alati i strojevi u obradi stakla te njihova primjena
8. Oplemenjivanje stakla
9. Poznavanje preoblikovanja stakla
10. Tehnologija uramljivanja slika
11. Tehnologija ukrasnog ostakljivanja
12. Poznavanje izrade, svojstava i primjene prednapetog stakla
13. Postavljanje vrata i konstrukcija
    od stakla
14. Ostakljivanje
    prozora i vrata
15. Zaštita drvenih okvira
16. Staklene konstrukcije od neprednapetog stakla
17. Poznavanje sigurnosnih propisa za
    staklene konstrukcije

### *Stručni račun*

1. Osnove tehničkog crtanja
2. Crtanje osnovnih geometrijskih
   konstrukcija
3. Crtanje tijela i proizvoda
   u raznim projekcijama
4. Slobodno crtanje ploha i tijela
5. Prikazivanja jednostavnih konstrukcija
   prozora
6. Izrada radnih nacrta
7. Ukrasno ostakljivanje
8. Prikazivanje staklenih konstrukcija
   od neprednapetog stakla
9. Konstrukcije  prozora i vrata

Stručno
crtanje

1. Matematičke i računske osnove
2. Izračunavanje
   plaća
3. Izračunavanje
   materijala
4. Izračunavanje
   troškova
5. Izračunavanje
   kamate

# OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Plan rada i izračun materijala i troškova | 0 – 10 |
| Razumijevanje naloga i uputa | 0 - 10 |
| Korištenje zaštitnih sredstava | 0 – 10 |
| Spretnost rukovanja alatima I napravama. | 0 – 10 |
| Koncentracija I izdržljivost | 0 – 10 |
| Kakvoća izrađene radne probe | 0 – 10 |
| Točnost dimenzija I obrade prema planu | 0 – 20 |
| Kakvoća izrađenog uratka | 0 – 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

if !supportListsII.     endifSTRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja I zadaća koje postavlja ispitna komisija. Za zanimanja za koja postoji katalog ispitnih pitanja I zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA LISTA
if !supportLineBreakNewLine
endif

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji
postigne od 30 do 59 posto (%) bodova upućuje se na usmeni ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-67  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-207